Συνάδελφοι σας χαιρετώ .

Παράκληση προς όλους τους συνάδελφους που κάνουν μαθήματα εξ αποστάσεως με το πρόγραμμα MS TEAMS.

Παρακαλώ από την αρχή της βδομάδας να βάζετε τα τμήματα σας στο Calendar του ΤΕΑΜS στις προκαθορισμένες ώρες σύμφωνα με το ωρολόγιο πρόγραμμα που σας στάλθηκε. Είναι εις γνώση μας ότι κάποιοι από εσάς έχετε αλλάξει, με τη συναίνεση των μαθητών σας βέβαια, την πρωινή ώρα του μαθήματος με κάποια ώρα το απόγευμα. Παρακαλώ και ζητώ αυτοί που το κάνουν να είναι σίγουροι ότι **ΟΛΟΙ** οι μαθητές το γνωρίζουν και δεν έχουν αντίρρηση. Έστω και ένας να διαφωνεί μπορεί να διαμαρτυρηθεί και να σας κάνει πρόβλημα. Δεν μιλώ για απογευματινά extra – επιπρόσθετα μαθήματα πέραν αυτών του Ωρολογίου προγράμματος που κάνουν κάποιοι γιατί δεν τους αρκεί ο πρωινός χρόνος..

Ο κύριος λόγος που σας ζητώ να δηλώνετε τα μαθήματα σας έγκαιρα για όλες τις μέρες της βδομάδας είναι για να ξέρουν από την αρχή οι μαθητές πότε και ποια ώρα έχουν μάθημα για όλη τη βδομάδα. Αυτό γιατί παρατηρήθηκε κάποιοι συνάδελφοι να ρωτούν τους μαθητές αν μια άλλη μέρα και ώρα έχουν μάθημα για να αλλάξουν ή να συνεχίσουν το μάθημα τους που δεν πρόλαβαν. Σε τέτοιες περιπτώσεις οι μαθητές λένε ότι δεν έχουν, αφού δεν είναι δηλωμένο και τότε ο καθηγητής οργανώνει καινούργια εκτός ωρολογίου συνάντηση. Όταν όμως ο καθηγητής που είναι δηλωμένος στο ωρολόγιο θελήσει να κάνει μάθημα την τελευταία στιγμή τότε θα βρει τους μαθητές του με άλλο καθηγητή. Σας λέω πραγματικά είναι καθημερινό φαινόμενο και παίρνω συνεχώς τηλέφωνα για να λύσω το πρόβλημα. Επομένως δηλώστε αμέσως τα μαθήματα σας για ολόκληρη ή ακόμα και για την επόμενη βδομάδα.

Αυτοί που είναι εξηγημένοι με τους μαθητές τους να κάνουν απόγευμα το μάθημα τους , παρακαλώ να το δηλώνουν κανονικά το απόγευμα στο TEAM και να αφήνουν ελεύθερες τις ώρες το πρωί έτσι ώστε να χρησιμοποιούνται από άλλους συνάδελφους που έχουν ανάγκη το χρόνο, ιδίως τώρα που μας σμίκρυνα τις περιόδους.

Ευχαριστώ

Ιάκωβος Σταύρου